ପେନିସିଲାମିନ

ପେନିସିଲାମିନ (ଇଂରାଜୀ ଭାଷାରେ Penicillamine, ବିକ୍ରୟ ନାମ କୁପ୍ରିମିନ/Cuprimine) ଏକ ଔଷଧ ଯାହା ଉଇଲସନ ରୋଗର ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ସିସ୍ଟିନୁରିଆ (high urine cystine levels) ଥିବା ରୋଗୀର ବୃକ୍‌କାସ୍ମରୀ (ବୃକ୍‌କରେ ପଥର ରୋଗ) (kidney stones), ରିଉମାଟଏଡ ଆର୍ଥ୍ରାଇଟିସ, ତମ୍ବା ବିଷକ୍ରିୟା (copper poisoning) ଓ ସୀସା ବିଷକ୍ରିୟା ଇତ୍ୟାଦି ରୋଗମାନଙ୍କରେ ଏହି ଔସଧ ଦିଆଯାଇପାରେ । ଏହା ପାଟିରେ ଦିଆଯାଏ ।

ପେନିସିଲାମିନର ପାର୍ଶ୍ୱ ପ୍ରତିକ୍ରିୟାରେ ଅରୁଚି, ଅଇ, ତରଳ ଝାଡ଼ା, ରାସ୍ ଓ ଲିଉକିପିନିଆ (କମ ଶ୍ୱେତ ରକ୍ତ କଣିକା) ଇତ୍ୟାଦି ଲକ୍ଷଣମାନ ଦେଖାଯାଏ । ଅନ୍ୟାନ୍ୟ ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା (liver problems), ଓବଲିଟରେଟିଭ ବ୍ରୋଙ୍କିଓଲାଇଟିସ (obliterative bronchiolitis) ଓ ମ୍ୟାସ୍ଥେନିଆ ଗ୍ରାଭିସ ଇତ୍ୟାଦି ରୋଗ ହୋଇପାରେ । ଲୁପସ ଏରିଦେମାଟୋସସ୍ (lupus erythematosus) ରୋଗୀଙ୍କୁ ଏହି ଔଷଧ ଦିଆଯାଏ ନାହିଁ । ଗର୍ଭାବସ୍ଥାରେଏହା ଶିଶୁ ପ୍ରତି ବିପଦ ସୃଷ୍ଟି କରିପାରେ ।  ପେନିସିଲାମିନ ଏକ ଚିଲେଟର (binding heavy metals) ଭଳି କାମକରିବା ଫଳରେ ଓଜନିଆ ଧାତୁ ପରିସ୍ରାରେ ବାହାରିଯାଏ ।

ଯୁକ୍ତରାଷ୍ଟ୍ର ଆମେରିକାରେ ସନ ୧୯୭୦ରେ ଡାକ୍ତରୀ ବ୍ୟବ‌ହାର ନିମନ୍ତେ ପେନିସିଲାମିନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର ହୋଲସେଲ ମୂଲ୍ୟ ୦.୫୫ରୁ ୧.୨୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହର ଏକ ମାସର ଔଷଧ ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାରରୁ ଅଧିକ ।

 ଆଧାର